2003/302/EY: Komission päätös, tehty 25 päivänä huhtikuuta 2003, Sri Lankasta peräisin olevien kalastustuotteiden tuontia koskevista erityisedellytyksistä (ETA:n kannalta merkityksellinen teksti) (tiedoksiannettu numerolla K(2003) 1286)



Virallinen lehti nro L 110 , 03/05/2003 s. 0006 - 0011



Komission päätös, tehty 25 päivänä huhtikuuta 2003, Sri Lankasta peräisin olevien kalastustuotteiden tuontia koskevista erityisedellytyksistä (tiedoksiannettu numerolla K(2003) 1286) (ETA:n kannalta merkityksellinen teksti) (2003/302/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 11 artiklan 1 kohdan, sekä katsoo seuraavaa: (1) Sri Lankassa on tehty komission puolesta yhteisöön vietävien kalastustuotteiden tuotanto-, varastointi- ja lähetysolosuhteita koskeva tarkastus. (2) Kalastustuotteiden terveystarkastusta ja -valvontaa koskevia Sri Lankan lainsäädännön vaatimuksia voidaan pitää direktiivissä 91/493/ETY vahvistettuja vaatimuksia vastaavina. (3) Erityisesti "Department of Fisheries and Aquatic Resources (DFAR) of the Ministry of Fisheries and Ocean Resources" kykenee tehokkaasti tarkastamaan, että voimassa olevaa lainsäädäntöä sovelletaan. (4) DFAR on antanut virallisesti takeet direktiivin 91/493/ETY liitteessä olevassa V luvussa vahvistettujen, kalastustuotteiden terveystarkastusta ja -valvontaa koskevien vaatimusten noudattamisesta sekä mainitun direktiivin säännöksiä vastaavien hygieniavaatimusten noudattamisesta. (5) On aiheellista vahvistaa direktiivin 91/493 mukaisesti yksityiskohtaiset säännöt Sri Lankasta yhteisöön tuotaville kalastustuotteille. (6) On myös tarpeen laatia luettelo hyväksytyistä laitoksista, tehdasaluksista tai kylmävarastoista sekä pakastusaluksista, jotka on varustettu tietyillä aluksilla käsiteltyjä kalastustuotteita koskevien hygieniasääntöjen vähimmäisvaatimuksista direktiivin 91/493/ETY(3) 3 artiklan 1 kohdan a alakohdan i alakohdan mukaisesti 16 päivänä kesäkuuta 1992 annetun neuvoston direktiivin 92/48/ETY vaatimusten mukaisesti. Nämä luettelot on laadittava DFAR:n komissiolle toimittaman ilmoituksen perusteella. (7) Tarvittavan siirtymäajan varmistamiseksi on aiheellista, että tätä päätöstä ryhdytään soveltamaan 45 päivän kuluttua sen julkaisemisesta. (8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla "Department of Fisheries and Aquatic Resources of the Ministry of Fisheries and Ocean Resources (DFAR)" on Sri Lankan toimivaltainen viranomainen, joka tarkastaa ja todistaa, että kalastustuotteet täyttävät direktiivin 91/493/ETY vaatimukset. 2 artikla Sri Lankasta yhteisöön tuotujen kalastustuotteiden on oltava 3, 4 ja 5 artiklassa säädetyn mukaisia. 3 artikla 1. Jokaiseen lähetykseen on kuuluttava numeroitu, asianmukaisesti täytetty, päivätty ja allekirjoitettu, yhdelle liuskalle laadittu alkuperäinen terveystodistus, jonka malli on liitteessä I. 2. Todistus on laadittava vähintään yhdellä sen jäsenvaltion virallisista kielistä, jossa valvonta tapahtuu. 3. Todistuksessa on oltava DFAR:n edustajan nimi, virka-asema ja allekirjoitus sekä sen virallinen leima, ja ne on merkittävä todistukseen tehtyjen muiden hyväksymismerkintöjen väristä poikkeavalla värillä. 4 artikla Kalastustuotteiden on oltava lähtöisin liitteessä II olevassa luettelossa mainitusta hyväksytystä laitoksesta, tehdasaluksesta, kylmävarastosta tai pakastusaluksesta. 5 artikla Jokaiseen pakkaukseen on merkittävä lähtemättömästi ilmaisu "SRI LANKA" ja alkuperälaitoksen, -tehdasaluksen, -kylmävaraston tai -pakastusaluksen hyväksyntä- tai rekisterinumero; näitä merkintöjä ei kuitenkaan tarvitse tehdä säilykkeiden valmistukseen tarkoitettujen jäädytettyjen irtotavarana olevien kalastustuotteiden pakkauksiin. 6 artikla Tätä päätöstä sovelletaan 17 päivästä kesäkuuta 2003 lähtien. 7 artikla Tämä päätös on osoitettu kaikille jäsenvaltioille. Tehty Brysselissä 25 päivänä huhtikuuta 2003. Komission puolesta David Byrne Komission jäsen (1) EYVL L 268, 24.9.1991, s. 15. (2) EYVL L 24, 30.1.1998, s. 31. (3) EYVL L 187, 7.7.1992, s. 41. LIITE I >PIC FILE= "L_2003110FI.000902.TIF"> >PIC FILE= "L_2003110FI.001001.TIF"> LIITE II LUETTELO LAITOKSISTA JA ALUKSISTA >TAULUKON PAIKKA> Luokka: PP: Jalostamo (Processing Plant)